Document ID: 31992D0178

31992D0178
L 081/24
JURNALUL OFÍCIAL AL UNIUNII EUROPENE
DECIZIA COMISIEI
din 16 martie 1992
de modificare a Deciziei 87/257/CEE privind lista unităților din Statele Unite ale Americii autorizate pentru importul de carne proaspătă în Comunitate
(92/178/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Directiva 91/688/CEE (2), în special articolul 4 alineatul (1) și articolul 18 alineatul (1),
întrucât prin Decizia 87/257/CEE a Comisiei (3), astfel cum a fost modificată ultima dată prin Decizia 91/522/CEE a Consiliului (4), s-a întocmit inițial o listă cu unitățile din Statele Unite ale Americii, autorizate pentru importul de carne proaspătă în Comunitate; întrucât lista poate fi modificată în orice moment, ținând seama de rezultatele inspecțiilor comunitare efectuate în Statele Unite ale Americii;
întrucât la ultima inspecție efectuată în conformitate cu articolul 5 din Directiva 72/462/CEE și cu articolul 2 alineatul (1) din Decizia 86/474/CEE a Comisiei din 11 septembrie 1986 privind aplicarea controalelor la fața locului efectuate în cadrul regimului aplicabil la importul de animale din speciile bovină și porcină, precum și de carne proaspătă provenind din țări terțe (5), au fost observate unele îmbunătățiri în anumite unități; întrucât Comisia a primit asigurări în ceea ce privește unitățile în cauză;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la Decizia 87/257/CEE se înlocuiește cu anexa la prezenta decizie.
Articolul 2
Statele membre autorizează importurile de carne proaspătă provenind din unitatea 889 A (JF O'Neill Packing Co., Omaha, NE).
Articolul 3
În ceea ce privește unitățile 5736 A (VMI Corporation, Omaha, NE) și 245 L (IBP, Lexington, NE), Comisia poate stabili data de la care statele membre autorizează importurile de carne proaspătă, după ce aceste unități vor fi reinspectate și după ce statele membre din cadrul Comitetul permanent veterinar vor fi informate asupra rezultatelor inspecției.
Articolul 4
Prezenta decizie se adresează statelor membre.
Adoptată la Bruxelles, 16 martie 1992.

Labels: 17
0
3
6
18